armvectores/hy_wikipedia_2023 huggingface dataset:
Սոկոլովո-բալկովսկի գյուղական խորհուրդ (Նովոսանժարսկի շրջան)

Սոկոլովո-բալկովսկի գյուղական խորհուրդ  (ուկրաիներեն՝ Соколово-Балківська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Սոկոլովո-բալկովսկի գյուղական խորհրդում բնակվում էր 1816 մարդ։ Բնակավայրը զբաղեցնում է 60,33 կմ² տարածք։ Բնակչության խտությունը կազմում էր 30,10 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մատա Գրանդի

Մատա Գրանդի (պորտ.՝ Mata Grande), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի Սերտանի մարզում։ Մտնում է Սերանա դու Սերտան Ալագոանու գավառի կազմի մեջ։ Բնակչությունը կազմում է 24 698 մարդ՝ 2010 թվականի տվյալներով։ Գրավում է 907,981 կմ2 տարածք։ Բնակչության խտությունը՝ 27,2 մարդ/կմ²։
Կեռնեխ Գրեյի

Կեռնեխ Գրեյի (լատ.՝ Turdus gray), երգեցիկ թռչուն Turdidae ընտանիքից։ 1977 թվականից համարվում է Կոստա Ռիկայի ազգային թռչուն։


== Նկարագրություն ==
Կեռնեխ Գրեյի երկարությունը հասնում է 23-27 սմ։ Վերին մասը ավազագույն է, կտուցը դեղին է, աչքի ծիածանանթաղանթը կարմրաշագանակագույն։


== Տարածում ==
Հիմնականում տարածված է Կոստա - Ռիկայում, Մեքսիկայում և հարավային Կոլումբիայում։ Ապրում է պարզ երկնքում 2450մ բարձրության վրա։


== Սնունդ ==
Սնվում է մրգերով, միջատներով, բայց չի վնասում մանր օրգանիզմներին։


== Բազմացում ==
Կեռնեխ Գրեյի թռչունը դնում է 2-4-ից ձու, ձվերը դուրս են գալիս 2 շաբաթ հետո։


== Ծանոթագրություններ ==
Ջեյք Ծակալիդիս

Ջեյք Ցակալիդիս (վրաց.՝ იაკოვოს წაკალიდას, հուն․՝ Ιάκωβος Τσακαλίδης, հունիսի 10, 1979(1979-06-10), Ռուսթավ, Վրացական ԽՍՀ, ԽՍՀՄ), վրացական արմատներով հույն բասկետբոլիստ։ Ի ծնե անունը եղել է Ալեքսեյ Լեդկով։


== Կարիերա ==
Ջեյք Ցակալիդիսն իր սպորտային կարիերան սկսել է 1996 թվականին` 16 տարեկան հասակում, Հունական Սուպեր Լիգայում։ ԱԷԿ-ի կազմում նա երկու անգամ հասել է եզրափակիչ (1998, 1999), հաղթել է Սապորտների գավաթի խաղարկությունում (2000) և Հունաստանի գավաթի խաղարկությունում (2000): Ջեյք Ցակալիդիսը ԱԷԿ-ի կազմում ցուցաբերել է գերազանց առաջադիմություն։
2000 թվականին Ցակալիդիսը հեռացավ Հունաստանից և հանգրվանեց Ամերիկայի Միացյալ Նահանգներում։ Իր ամերիկյան կարիերան սկսել է «Ֆինիքս Սանս» բասկետբոլային ակումբի կազմում։ Իր ամերիկյան բասկետբոլային կարիերայում նա անցկացրել է 7 մրցաշրջան։ 2007 թվականին նա տեղափոխվել է Հունաստան և հանգրվանել Օլիմպիակոս բասկետբոլային ակումբ։


== Ծանոթագրություններ ==


== Արտաքին հղումներ ==
Էջը NBA.com կայքում
էջը «Bulgarian Basket» կայքում
Ականց (անձնանուն)

Անվան այլ կիրառումների համար տե՛ս՝ Ականց (այլ կիրառումներ)Ականց, հայկական իգական անուն։ Ծագում է հայերեն ակունք՝ «թանկագին քարեր» բառի սեռական ականց ձևից։ Առաջին անգամ հիշատակվել է 1256 թվականին, այնուհետև դարձել է Ակաց։ Կիլիկիայում Ականց անունով հայտնի էր վանք։ Գործածական է եղել Կիլիկյան ժամանակաշրջանում (13-14-րդ դարեր), այնուհետև դուրս է եկել գործածությունից։


== Գործածություններ ==
Ականց տիկին, կին Սիր Լիկոսի՝ եղբոր Հեթում Ա թագավորի Հայոց և մայր Սիր Լևոնի, որ Յովհաննէս գրչին գրել տվեց մի Աւետարան։
Ակաց, ազնվական տիկին, կին պարոն Ստեփաննոսի, «իշանական պատուով զինւորեալ ի դրան արքայի», որ էր որդի Թորոս քահանայի, եղբօրորդւոյ Կոստանդին Ա կաթուղիկոսի։
Ակաց, կին Օշին մարաջախտի թագաւորութեան Հայոց, որդւոյ Կոստանդին Լամբրոնացւոյ․ հիշված է 1274 թ․, երբ ամուսինը՝ Օշին գրել տվեց մի չքնաղ Աւետարան։
Ակաց, կին Սիր Օշինի Պայլենց, մայր Թորոսի և Վասակի, որոնց բոլորի հիշատակին ժառանգները գնեցին մի Աւետարան։
Ակաց, քույր Կոստանդին գրչի, որ Սիսում օրինակեց մի Ճառընտիր։
Ակաց, դուստր Գունդստապլի Հայոց․ մայրն է Զապլուն իշխանուհի, որ ստացավ մի Աւետարան, 1309 թ․:


== Ծանոթագրություններ ==
Արվիդ Պելշե

Արվիդ Յանովիչ Պելշե (հունվարի 26 (փետրվարի 7), 1899, Բաուսկե շրջան, Կուրլանդիական գուբերնիա, Ռուսական կայսրություն - մայիսի 29, 1983(1983-05-29), Մոսկվա, ԽՍՀՄ), խորհրդային կուսակցական և պետական գործիչ, պատմաբան, Լատվիական ԽՍՀ ԳԱ թղթակից անդամ (1946), սոցիալիստական աշխատանքի կրկնակի հերոս (1969-1979)։ ԽՄԿԿ անդամ 1915 թվականից։
Ծնվել է գյուղացու ընտանիքում։ 1914 թվականից բանվորություն է արել Ռիգայում, ուր մտել է Լատիշական երկրամասի սոցիալ-դեմոկրատական կազմակերպության մեջ։ Առաջին համաշխարհային պատերազմի (1914-1918) տարիներին աշխատել է Վիտեբսկում, Խարկովում, Պետրոգրադում, Արխանգելսկում։ Մասնակցել է Փետրվարյան հեղափոխությանը (1917)։ Ընտրվել է Պետրոգրադի սովետի անդամ, Արխանգելսկի կուսկազմակերպության կողմից՝ ՌՍԴԲ(բ)Կ YI համագումարի պատգամավոր։ Մասնակցել է Հոկտեմբերյան հեղափոխության (1917) նախապատրաստմանն ու իրականացմանը։ 1918 թվականին՝ ՎՉԿ-ի աշխատակից Մոսկվայում։ 1919 թվականին աշխատել է Խորհրդային Լատվիայում, մասնակցել Ռիգայի մոտ սպիտակլատիշների դեմ մղվող մարտերին։ 1919-1929 թվականներին կուսքաղաքացիական և դասախոսական աշխատանքներ է կատարել կարմիր բանակում և ռազմածովային նավատորմում։ 1931 թվականին ավարտել է Մոսկվայի Կարմիր պրոֆեսուրայի ինստիտուտը, 1931-1933 թվականներին՝ ասպիրանտ նույն ինստիտուտում։ 1933-1937 թվականներին աշխատել է Ղազախական ԽՍՀ Մագաջանյան, ապա՝ Չեռնոիրտիշյան սովխոզների քաղբաժնի պետ, ԽՍՀՄ սովխոզների ժողկոմատի քաղվարչության սեկտորի պետի տեղակալ։ 1937-1940 թվականներին դասախոսական աշխատանքներ է կատարել Մոսկվայում։ 1941-1959 թվականներին եղել է Լատվիայի կոնկուսի ԿԿ քարտուղար։ Հայրենական պատերազմի տարիներին (1941-1945) աշխատել է Խորհրդային Լատվիայում կուսակցական և խորհրդային կադրերի պատրաստման ասպարեզում։ 1959-1966 թվականներին եղել է Լատվիայի կոմկուսի ԿԿ առաջին քարտուղար։ 1966-1983 թվականներին՝ ԽՄԿԿ ԿԿ-ին կից կուսակցական վերահսկողության կոմիտեի նախագահ։ ԽՄԿԿ 22-26 համագումարների պատվիրակ է։ 1961 թվականից ԽՄԿԿ ԿԿ, 1966-1983 թվականներին՝ ԽՄԿԿ ԿԿ քաղբյուրոյի անդամ։ ԽՍՀՄ 2, 10 գումարումների Գերագույն խորհրդի պատգամավոր։ Հեղինակ է ԽՄԿԿ պատմությանը, ինչպես նաև Լատվիայում հեղափոխական շարժումներին նվիրված աշխատությունների։ Պարգևատրվել է Լենինի 7, Հոկտեմբերյան հեղափոխության շքանշաններով։ Թաղված է Կարմիր հրապարակում, Կրեմլի պատի մեջ։


== Ծանոթագրություններ ==
Ուվարովկա (գյուղ, Ալշեևսկի շրջան)

Անվան այլ կիրառումների համար տե՛ս՝ ՈւվարովկաՈւվարովկա (ռուս.՝ Уваровка, բաշկիրերեն՝ Уваровка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 122 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բառա դի Սան Ֆրանսիսկու

Բառա դի Սան Ֆրանսիսկու (պորտ.՝ Barra de São Francisco), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսարևմտյան մարզում։ Մտնում է Բառա դի Սան Ֆրանսիսկուի գավառի կազմի մեջ։ Բնակչությունը կազմում է 39 630 մարդ՝ 2007 թվականի տվյալներով։ Գրավում է 933,747 կմ2 տարածք։ Բնակչության խտությունը՝ 41,7 մարդ/կմ²։


== Պատմություն ==
Քաղաքը հիմնադրվել է 1943 թվականի դեկտեմբերի 31-ին


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 135 497 095,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 3534,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,8 (տվյալները՝ ՄԱԿ-ի զարգացման ծրագրի)։
Իջևանի գորգագործական կոմբինատ

Իջևանի գորգագործական կոմբինատ, խորհրդային շրջանի թեթև արդյունաբերության ձեռնարկություն Հայաստանի Տավուշի մարզկենտրոն Իջևան քաղաքում։
Հիմնադրվել է 1964 թվականին։ Թողարկում էր երկպաստառ, ժակքարդային, հինգ գույնի և տիպաչափի հիսուներկու տեսակ գորգ։ Որպես հումք օգտագործվում էր նորզելանդական բուրդ, հայրենական կապրոն և պղնձա-ամիակային նրբաթել։
1975 թվականին արտադրվել է մեկ միլիոն մետր3 գորգ։ Ազգային նրբաճաշակ զարդարանքը և ժամանակակից ձևավորումը իջևանյան գորգերին համաշխարհային ճանաչում են բերել։ Դրանք ցուցադրվել են Մոնրեալի, Սան Պաուլոի, Բեյրութի, Բաղդադի, Պրագայի, Պլովդիվի, Լայպցիգի միջազգային ցուցահանդեսներում և ԽՍՀՄ Ժողովրդական տնտեսության նվաճումների ցուցահանդեսում։ Կոմբինատի՝ «Էրեբունի-2750», «Իջնան» և «Գուգարք» գորգերը արժանացել են պետական որականիշի։ Արտադրանքն առաքվում էր Խորհրդային Միության բազմաթիվ վայրեր, ինչպես նաև արտասահմանում։
ՎՊ (հապավում) (այլ կիրառումներ)

ՎՊ, հապավում, որը կարող է վերաբերել հետևյալ եզրերին.

Վիքիպեդիա - օնլայն հանրագիտարան
ՎորդՊրես - բովանդակության կառավարման համակարգ
ՀՀ վերահսկիչ պալատ
Լիսաբոնի աստղադիտարան

Լիաբոնի աստղադիտարան, աստղագիտական աստղադիտարան, որը պաշտոնապես բացվել է 1878 թվականին Պորտուգալիայում` Լիսաբոնի Ալկանտարա շրջանում։ Պատկանում է Լիսաբոնի համալսարանին։


== Աստղադիտարանի տնօրեններ ==
1878-1890` Ֆրեդերիկո Ում, աստղադիտարանի առաջին տնօրենը, ով մոտ 4 տարի մասնագիտացել է Պուլկովոյում
1890-1919` ծովակալ Կամպոս Ռոդրիգես, աստղադիտարանի երկրորդ տնօրենը
ներկայումս` Պաուլո Կրոֆորդ


== Աստաղադիտարանի պատմությունը ==
Ըստ տարբեր աղբյուրների` աստղադիտարանը հիմնադրվել է 1857 թվականին Պուլկովոյի աստղադիտարանի նմանությամբ, որը XIX-րդ դարում աշխարհի աստղագիտական մայրաքաղաքն էր համարվում։ Մասնագիտացման համար Պուլկովոյի համալսարան են ուղարկվել Լիսաբոնի աստղադիտարանի ապագա աշխատակիցները։ Հիմնական խնդիրը,որը պետք է լուծեր ապագա աստղադիտարանը աստղային պարալաքսների չափումն էր։ Քաղաքի ընտրության պատճառ ըբացատրվում է նրանով, որ այս լայնությամբ զենիթով անցնում է երկնքում ամենամեծ սեփական արագություն ունեցող աստղերից մեկը` Գրումբրիջ 1830-ը։ Կառուցման սկիզբը իրականացվում էր Պեդրու 5-րդի` 19-րդ դարի կեսերին Պորտուգալիայի կառավարչի ակտիվ աջակցությամբ։ Աստղադիտարանի առաջին քարը դրվել է 1861 թվականի մարտի 11-ին, իսկ դիտարկումները սկսել են 1867 թ.: Աստղադիտարանի հետագա ֆինանսավորումը իրականացրել է Լուիշ Առաջինը։ Աստղադիտարանը պաշտոնապես բացվել է 1878 թ. մայիսի 6-ին։ 1992 թվականին աստղադիտարանը մտել է Լիսաբոնի համալսարանի կազմի մեջ։ Այժմ աստղադիտարանում դիտարակումներ չեն անցկացվում։


== Հետազոտությունների ուղղություններ ==
Աստղադիտական դիտարկումներ
Աստղային պարալաքսներ
Աստղերի փակումը Լուսնով
Կրկնակի աստղեր
Լայնությունների որոշում
Ժամանակի որոշում
Գիտական աշխատանքներ


== Ծանոթագրություններ ==


== Գրականություն ==


=== Պորտուգալերեն ===
José António Madeira, «O primeiro centenário do Observatório Astronómico de Lisboa, 1861—1961».
Frederico Augusto Oom, «Considerações acerca da organização do Real Observatório Astronómico de Lisboa»
Ezequiel Cabrita, «Os regimes de hora legal no nosso país desde a criação do Observatório Astronómico de Lisboa — Separata de Dados Astronómicos para 1978».
Pedro Raposo, «A vida e a obra do almirante Campos Rodrigues». Master thesis in History and Philosophy of Sciences (oriented by Henrique Leitão). University of Lisbon, 2006.


== Տես նաև ==
Պուլկովոյի աստղադիտարան


== Արտաքին հղումներ ==
Library, Archives and Historical Documents
Guided tours
Scientific office
Astronomical Observatory of Lisbon (AOL)
CAAUL Archived 2008-03-03 at the Portuguese Web Archive
Աստղադիտարանների կոդերի ցուցակ 1986 թվական
Աստերոիդների ցուցակ (արխիվային փասթաթղթում նշված են առաջին աստղադիտարանները)
(5117) Մոկոտոյամա

(5117) Մոկոտոյամա (անգլ.՝ Mokotoyama), աստերոիդ աստերոիդների հիմնական գոտում։ Հայտնաբերվել է 1988 թվականի ապրիլի 8-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,060379 ա. մ., առավելագույնը մոտենում է 2,8419 ա. մ. հեռավորության վրա և հեռանում 3,2789 ա. մ.։ Արեգակի շուրջ մեկ ամբողջական պտույտ է կատարում 1955,52 երկրային օրվա ընթացքում, իր ուղեծրով շարժվելով միջինում 0,184095 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5117) Մոկոտոյամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոլոշկի (գյուղ, Կոմպանեևսկի շրջան)

Անվան այլ կիրառումների համար տե՛ս՝ ՎոլոշկիՎոլոշկի (ուկրաիներեն՝ Волошки), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Վոլոշկի գյուղում բնակվում էր 59 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
971

971 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 971 թվականն է, 
X դարի 71-րդ տարին։


== Դեպքեր ==


== Ծնունդներ ==


== Մահեր ==
Մոշնա (գյուղ, Սեմյոնովսկի շրջան)

Մոշնա (ռուս.՝ Мошна), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երկրի հերոսներ (կայք)

Միջազգային հայրենասիրական ինտերնետ նախագիծ «Երկրի հերոսներ», (ռուս.՝ Герои страны) ոչ կոմերիցալ կայք, ստեղծվել է 2000 թվականի մարտ ամսին։ 
Կայքում տեղադրվում են  Խորհրդային Միության հերոսների, Ռուսաստանի Դաշնության հերոսների, Սոցիալիստական աշխատանքի հերոսների և Ռուսաստանի Դաշնության աշխատանքի հերոսների, ԽՍՀՄ Փառքի շքանշանի լրիվ դափնեկիրների և Աշխատանքի հերոսների շքանշանակիրների կենսագրություններ։ Ըստ mail.ru կայքի վիճակագրության ամսվա կտրվածքով այցելուների թվով 2124-րդ տեղում է ՌԴ կայքերի ցանկում ամսական մոտ 80000 այցելուներ։


== Պատմություն ==
12 777 մարդ արժանացել է ԽՍՀՄ հերոսի կոչման, 2674 զինվորականներ ստացել են Փառքի շքանշանի լրիվ դափնեկիր,  20 613 մարդ դարձել է Սոցիալիստական աշխատանքի հերոս, 983 մարդ Աշխատանքի հերոսների շքանշանակիր։ Վերջին տարիներին ավելացել են նաև ՌԴ հերոսների կենսագրություններ,  (2012 թ. դրությամբ ավելի քանի 1000 մարդ)։ 2013 թվականից սկսած շնորհվում է նաև ՌԴ Աշխատանքի հերոս կոչումը։
Կայքի նպատակն է հանրայնացնել Հայրենիքի պաշտպանների, ԽՍՀմ և ՌԴ հերոսներին։
2022 թ. հունվարի 1-ի դրությամբ «Герои страны» կայքում առկա է 31 845 հոդված, այդ թվում.

12 862 կենսագրություն ԽՍՀՄ հերոսներ (ընդհանուր թվի 100 %)
14 471 կենսագրություն Սոցիալիստական աշխատանքի հերոս (70,2 %)
1109 կենսագրություն Ռուսաստանի Դաշնության հերոսներ (մոտ 95 % )
71 կենսագրություն ՌԴ Աշխախատանքի հերոսներ (մոտ 98 %)
2656 կենսագրություն  ԽՍՀՄ Փառքի շքանշանի լրիվ դափնեկիրներ (100 %)
598 կենսագրություն Աշխատանքի հերոսների շքանշանակիրներ (մոտ 61 %)
13 հոդված Հերոս քաղաքների մասին (100 %)Կայքում զետեղված են նաև հերոսների հուշարձանների, հուշատախտակների ավելի քան 25 000 լուսանկար։ 


== Մրցանակներ ==
2002 թ. - Ոսկե Կայք համառուսաստանյան բաց ինտերնետ մրցույթ, հաղթել է «Մշակույթ» անվանակարգում
2005 թ. - Ոսկե Կայք համառուսաստանյան բաց ինտերնետ մրցույթի եզրափակիչ «Ազգային հարստություն» անվանակարգում
2006 թ. - ԶԼՄ-ներում լուսաբանվող հայրենասիրական դաստիարակության թեմաներով մրցույթի հաղթող.
2011 թ. - լրագրողական վարպետության «Ռուսաստանի Փառքը» մրցույթում հաղթող «Ռուսաստանի Փառքը - զինվորական դինաստիա» անվանակարգում.
2015 թ. - «Վիքի մրցանակ 2015» «Ազատ գիտելիքներ» անվանակարգում Վիքիմեդիա շարժման մեջ էական ավանդի համար
2019 թ. - ԶԼՄ-ների համառուսաստանյան մրցույթ, 1-ին մրցանակ և ոսկե մեդալ «Ռուսաստանի Հայրենասեր - 2019» («Մենք - ռուսներ ենք!» անվակարգ)


== Ծանոթագրություններ ==
Զեմո Թելեթի

Զեմո Թելեթի (վրաց.՝ ზემო თელეთი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Գարդաբանից հեռու է 45 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 890 մարդ։


== Ծանոթագրություններ ==
Պանարաբական գույներ

Պանարաբական գույներ (արաբ․՝ ألوان الوحدة العربية‎‎՝ արաբների միասնության գույն), գույն, որն առկա է Արաբական ապստամբության երկրների դրոշի վրա։ Այդ գույներն են կարմիրը, սևը, սպիտակը և կանաչը։ Առաջին երեք գույներն առկա են Եգիպտոսի և Եմենի դրոշների վրա, իսկ չորս գույներն առկա են Իրաքի, Հորդանանի, Քուվեյթի, Պաղեստինի, Սոմալիլենդի, Սուդանի, Սիրիայի, ԱՄԷ-ի և Արևմտյան Սահարայի դրոշների վրա։
Համարվում է, որ արաբական չորս գույներից յուրաքանչյուրը խորհրդանշում է արաբական դինաստիաներից կամ դարաշրջաններից մեկը։ Այսպես, սև գույնը եղել է Մուհամմադ մարգարեի դրոշը, այն դեպքում, երբ սպիտակ գույնը վերցվել է Օմայաններից, քանի որ գույնը հիշեցնում էր Բադրի ճակատամարտը։ Կանաչ գույնը վերցվել է Ֆաթիմյաններից, որը խորհրդանշում էր Ալի իբն Աբի Տալիբի կողմից ստացած օգնությունը։ Կարմիր գույնն էլ եղել է Հարիջյանների դրոշը, այնուհետև եղել է նաև Հյուսիսային Աֆրիկայի և Ալ Անդալուսի դրոշը։
Արաբական որոշ երկրներ չեն օգտագործում արաբական գույները կամ էլ օգտագործում են որոշները՝ այլ կոմբինացիաների տեսքով։ Օրինակ, Ալժիրը և Լիբանանը օգտագործում են կանաչը, սպիտակը և կարմիրը, բայց չեն օգտագործում սևը, Թունիսը, Կատարը և Բահրեյնը օգտագործում են միայն սպիտակ և կարմիր գույները։


== Ժամանակակից դրոշներ, որոնց վրա առկա են արաբական գույները ==

		
		
		
		
		
		
		
		
		
		
		
		
		
		
		
		
		


== Պատմական երկրներ, որոնց վրա առկա են արաբական գույները ==

		
		
		
		
		
		
		
		
		
		
		
		
		
		
		
		
		


== Տես նաև ==
Եռագույն
Պանաֆրիկյան գույներ
Պանիրանական գույներ
Պանսլավոնական գույներ
Աշխարհի դրոշներ


== Ծանոթագրություններ ==
Նաղվարևի

Նաղվարևի (վրաց.՝ ნაღვარევი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1320 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 55 մարդ։


== Ծանոթագրություններ ==
Արամ MP3

Արամ Ավետիքի Սարգսյան (ապրիլի 5, 1984(1984-04-05), Երևան, Հայկական ԽՍՀ, ԽՍՀՄ), ավելի հայտնի է որպես Արամ MP3, հայ երգիչ-երգահան, հումորիստ, շոումեն և դերասան։ 2014 թվականի մայիսին Դանիայի մայրաքաղաք Կոպենհագենում ներկայացնելով Հայաստանը Եվրատեսիլ 2014 երգի մրցույթում իր «Not Alone» երգով` զբաղեցրել է 4-րդ հորիզոնականը։


== Վաղ կյանք ==
Արամ Ավետիքի Սարգսյանը ծնվել է 1984 թվականի ապրիլի 5-ին Երևանում։ Դեռ մանկուց նա ներգրավված է եղել մի շարք երգչախմբերում և թատերական ներկայացումներում։ Թեև նա միշտ երազել է մեծ բեմի մասին, սակայն ընտրել է դեղագործի մասնագիտությունը՝ ավարտելով Երևանի պետական բժշկական համալսարանը։


== Կարիերա ==
Ուսանողական տարիներին Արամը մասնակցում էր «ՈւՀԱ» հումորային ծրագրի շոուներին։ 2006 թվականին Արամը դառնում է «32 ատամ» հումորային ակումբի անդամը, որտեղ էլ իր գործընկերներից մեկը՝ Վահագն Գրիգորյանը, նրան անվանել է MP3, և նա որոշում է դարձնել այն իր բեմական կեղծանունը։ 2007 թվականին Արամը ճանաչվում է հաղթող «Հանրային հեռուստաընկերության» «2 աստղ» մրցույթում։

Համագործակցելով «Շանթ» հեռուստաընկերության հետ՝ նա վարել է այդ հեռուստաընկերության «Իքս-Ֆակտոր», «Հայ Սուպերսթար», «Իմ անունն է», «10-ի ուժը» և այլ նախագծեր։ Արամը հանդիսացել է «Վիտամին ակումբ» հումորային նախագծի անդամ, որը հեռարձակվում էր յուրաքանչյուր շաբաթ «Շանթ» հեռուստաընկերությամբ։ «Հանրային հեռուստաընկերությունում» Գարիկ Պապոյանի հետ վարել է "Լավ Երեկո" հաղորդումը։


=== Եվրատեսիլ 2014 երգի մրցույթ ===

2013 թվականի դեկտեմբերի 31-ին «Հանրային հեռուստաընկերության» Ամանորյա գլխավոր ծրագրի ընթացքում հայտարարվեց, որ ներքին ընտրությամբ Արամն ընտրվել է Եվրատեսիլ 2014 երգի մրցույթում Հայաստանի ներկայացուցիչ։ Փետրվարի 21-ին հայտնի դարձավ, որ Եվրատեսիլում Հայաստանը ներկայացնելու համար Հանրային հեռուստաընկերությունը 75 երգ է ստացել հայ և արտասահմանյան երգահաներից, սակայն նրա երգը հայտնի կդառնա մարտ ամսին։ Մարտի 14-ին հայտարարվում է, որ մրցույթում Արամը կատարելու է «Not Alone» երգը։ Մայիսի 6-ին Կոպենհագենի «B&W Hallerne» արենայում անցկացված Եվրատեսիլ 2014 թվականի առաջին կիսաեզրափակչի քվեարկությունից հետո Արամը հեռուստադիտողի և ժյուրիի քվեարկության արդյունքում 4-րդ հորիզոնականով անցնում է եզրափակիչ փուլը։ Մայիսի 10-ին մրցույթի եզրափակիչ փուլի քվեարկության արդյունքում նա զբաղեցնում է 4-րդ հորիզոնականը՝ 174 միավորով։


== Անձնական կյանք ==
2008 թվականին Արամը ամուսնացել է Աննա Մարգարյանի հետ։ 2011 թվականի հունիսին զույգը ունեցել է իրենց առաջնեկին, որդու անունը Առնո են դրել։ Մյուս որդին՝ Դավիթը լույս աշխարհ է եկել 2017 թվականի հոկտեմբերին։


== Սկավառակագրություն ==


=== Սինգլներ ===
«Shine» (2013)
«If I Tried» (2013)
«Just Go On» (2013)
«Not Alone» (2014)
«Help» (2014)
«Magic» (2014)
«You're My Sunshine» (2015)
«Ասա» (2016)
«Դաշտերով» ft. Իվետա Մուկուչյան (2017)
«Սկսում ենք» ft. 3.33 (2017)
«Ալաբալանիցա» (2019)
«Հանինա» (2019)
«Կուզես» (2019)
«Հերիք Եղավ» (2020)
«Քոչարի» ft. 3.33 (2020)
«Թամզարա» ft. Գուրգեն Դաբաղյան (2021)
«Սիրո Նվեր» ft. Սոնա Ռուբենյան (2021)
«Мир Спешит к Добру» ft. Սոնա Ռուբենյան, Էրիկ Կարապետյան, Անի Վար, Մարիամ Մերաբովա, Լիլիթ Հովհաննիսյան և Մարգարիտա Պոզոյան (2021)
«Արև» ft. Սարո Թովմասյան (2021)


== Ծանոթագրություններ ==
Բայրիշցել

Բայրիշցել (գերմ.՝  Bayrischzell), կոմունա Գերմանիայում, Բավարիա երկրամասում։ Բնակչությունը հասնում է 1571 մարդու, 2010 թվականի մարդահամարի տվյալների համաձայն։ Հեռախոսային կոդն Է +49 8023, իսկ փոստային ինդեքսը 83735։ Պաշտոնական հեռախոսահամարն է՝ 09 1 82 112։


== Ծանոթագրություններ ==


== Արտաքին հղումներ ==
Պաշտոնական կայք
Բուզովոե

Բուզովոե (ուկրաիներեն՝ Бузове), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1860 թվականին։
2001 թվականի տվյալներով Բուզովոե գյուղում բնակվում էր 33 մարդ։ Բնակավայրը զբաղեցնում է 0,078 կմ² տարածք։ Բնակչության խտությունը կազմում էր 423,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մճրոնք

Մճրոնք, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Չաֆարինաս

Չաֆարինաս (իսպ.՝ Islas Chafarinas) ինքնիշխան տարածք Իսպանիայում։ Ոչ շատ մեծ կղզիների խումբ Միջերկրական ծովի ավազանում՝ 35 կմ Մարոկկոյից հեռավորության վրա։ Իր հարակից կղզիների հետ այն բնության հատուկ պահպանվող տարածք է՝ ազգային պարկ։ Կղզում կան ոչ մեծ կայազոր և փարոս։


== Ստուգաբանություն ==
Չաֆարինաս անունը ծագել է «չաֆար» բառից, որը արաբերենից թարգմանաբար նշանակում է՝ «գող»։ Իսկ կղզին ստացել է այս անունը 19-րդ դարի վերջին և 20–րդ դարի սկզբին, այն պատճառով, որ այստեղ գողեր են ապաստանել։ Կղզին «Itinerarium Antonini» ակնարկի մեջ հիշատակվել է Tres insulae անունով։ Այլընտրանքային անվանումներն են՝ (անգլ.՝ Zafarin, անգլ.՝ Djaferin կամ անգլ.՝ Zafarani)։


== Աշխարհագրություն ==

Խումբը կազմված է երեք կղզիներից (արևմուտքից արևելք)՝ Կանգրեսո, Իզաբելլա II և Դել Ռեյ։ Կղզին ունի հրաբխային ծագում։ Մայրցամաքից առանձնանում է մի քանի խոր նեղուցներով, որոնց երկարությունը մոտ 10-15 մետր է։
Աշխարհագրական կոորդինատներ՝ 35º 05' հյուսիսային լայնություն և 2º 25' արևմտյան երկարությունը։
 Ծովի մակարդակից առավելագույն բարձրությունը՝ Նիդե դե լաս Ագիլաս (իսպ.՝ Nido de las Águilas՝ «արծվի բույն») լեռը կղզու ամենաբարձր կետն է՝ 137 մետր։
 Մակերես ՝ 0,525 կմ² (52,5 հա։ կղզի Կանգրեսո՝ 25,6 հա, կղզի Իզաբելլա II՝ 15,3 հա, կղզի Դել Ռեյ՝ 11,6 հա)։


== Կլիմա ==
Տարեկան միջին ջերմաստիճանը 19.5 °C է, իսկ առավելագույն ջերմաստիճանը 41,1 °C, նվազագույն ջերմաստիճանը 5,2 °C. հարաբերական խոնավությունը միջին հաշվով կազմում է 76.9%։ Տարեկան տեղումների քանակը՝ 297,2 մմ։


== Բուսական և կենդանական աշխարհ ==
Հողի վրա. Հայտնի է ավելի քան 180 տեսակի բուսատեսակներ (15 էնդեմիկ հյուսիսաֆրիկական տեսակի), 12 տեսակի սողուններ (որից մեկը էնդեմիկ է), 90 տեսակի թռչուններ (10 էնդեմիկ), 153 տեսակի անողնաշարավորներ. 11 տեսակ խխունջներ, 12 տեսակ բազմոտանիներ, 74 տեսակ բզեզներ, 56 տեսակ սարդեր։
Ծովում. 64 տեսակի ջրիմուռներ, 26 տեսակի փշամորթներ, 150 տեսակի օղակավոր որդեր և 60 տեսակի ձկներ։


== Պատմություն ==
Կղզին պատկանվեց Իսպանիային 1848 թվականի հունվարի 6-ից, երբ նրանց վրա հարձակվեցին Մալագայի արշավախմբերը, որոնք կազմված էին երկու թշնամական նավերից։ Նավի հրամանատարն էր գեներալ Սեռանոն։


== Բնակչություն ==
Կղզին մշտական բնակչություն չունի։ «Իզաբելլա II» կղզում կա մի փոքր իսպանական կայազորական բանակ, որը կենսաբանական կայան է և փարոս։ Կանգրեսո և Դել Ռեյ կղզիները անմարդաբնակ են։ Կանգրեսո կղզու վրա կան կայազարական շենքեր, որոնք ներկայումս չեն օգտագործվում։ Զինծառայողների ընդհանուր թիվը՝ 195 մարդ (1970)


== Ծանոթագրություններ ==
Սրեդնիե Բագազի

Սրեդնիե Բագազի (ռուս.՝ Средние Багазы, բաշկիրերեն՝ Урта Бағаҙы), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զավոդի (գյուղ, Իզյումի շրջան)

Զավոդի (ուկրաիներեն՝ Заводи), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1723 թվականին։
2001 թվականի տվյալներով Զավոդի գյուղում բնակվում էր 516 մարդ։ Բնակավայրը զբաղեցնում է 1,46 կմ² տարածք։ Բնակչության խտությունը կազմում էր 353,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմիլ Գազազ

Էմիլ Գազազ (իսկական անունը՝ Էմանուել Գազազյան, հունվարի 14, 1953(1953-01-14), Լենինական, Հայկական ԽՍՀ, ԽՍՀՄ), հայազգի նկարիչ, քանդակագործ։


== Ուսում ==
1965-1972 թվականներին ուսանել է Մերկուրովի անվան արվեստի դպրոցում, 1968-1972 թվականներին՝ Թերլեմեզյանի անվան գեղարվեստի ուսումնարանում ապա մինչև 1979 թվականը՝ Երևանի պետական գեղարվեստի ինստիտուտում։ 1980 թվականին Էմիլը տեղափոխվել է Լոս Անջելես, Կալիֆոռնիա, որտեղ էլ ապրում և ստեղծագործում է մինչ այժմ։


== Ստեղծագործական կյանքը ==
1968 թվականից մասնակցել է միջազգային ցուցահանդեսների և արտէքսպոների։
Ստեղծագործությունները ցուցադրվում են աշխարհի մի շարք մասնավոր հավաքածուներում, արվեստի սրահներում, Երևանի Ժամանակակից արվեստի թանգարանում, Գյումրիի ճարտարապետության և քաղաքաշինության թանգարանում։

2004 և 2007 թվականներին Ֆլորենցիայում տեղի ունեցող միջազգային բիենալեում Էմիլ Գազազն արժանացել է «Մեդիչի» ամենաբարձր մրցանակին քանդակագործության բնագավառում։
2005 թվականից ցուցադրվում է Երևանի Արամե պատկերասրահում, արժանանալով մասնագետների բարձր գնահատանքին։


== Ստեղծագործություններ ==
Գազազի կերտած անիրական, ֆանտաստիկ կերպարները ստեղծում են յուրօրինակ, հեքիաթային աշխարհ։

«Վայրի սեր»
«Սուրբ Պեդրոյի սեղանը»
«Մեդիչի»
«Ոսկե գայլ»
«Հարսանիք»
«Տիկնիկների տուն»
«Կապույտ կապիկ»
«Հովնան»
«Սալարո ձուկը»։


== Ծանոթագրություններ ==
Թորոս Ռոսլին (այլ կիրառումներ)

Թորոս Ռոսլին, կարող է վերաբերել՝

Թորոս Ռոսլին - 13-րդ դարի 2-րդ կեսի հայ կիլիկյան դպրոցի մանրանկարիչ և գրիչ
Թորոս Ռոսլին - ֆրանսահայ նկարիչների միություն
Գիգա

Գիգա-ն (հունարեն՝ γίγας -«հսկա» ) (հայերեն նշանակումը՝ Գ, միջազգային նշանակումը՝ G) տասնորդական նախածանց է, որը մեծացնում է ֆիզիկական մեծությունը 109(1 000 000 000) անգամ։
Օրինակ՝

1 գիգահերց = 109 հերցկամ կրճատ գրելաձևով՝

1 ԳՀց = 109 Հց


== Գիգան որպես երկուական նախածանց ==
Թվային տեխնոլոգիաների հետ կապված բնագավառներում հաճախ մեծությունները պատիկ են լինում եկուսի որևէ աստիճանի, և այդ պատճառով հաճախ այդ բնագավառներում գիգաբայթ ասելով նկատի են ունենում ոչ թե 109 բայթ, այլ՝ 10243 (230)։ Շփոթություններից խուսափելու նպատակով 1999 թ․ Միջազգային էլեկտրոտեխնիկական կոմիտեն նոր ստանդարտ մտցրեց, որը սահմանում է նոր նախածանց՝ գիբի, որն արդեն մեծացնում է մեծությունը 230-ով և ոչ թէ 109-ով։ Չնայած ստանդարտին՝ լայնորեն տարածված է, որ 1 գիգաբայթ=230 բայթ։


== Տես նաև ==
Տասնորդական նախածանցներ
Գիբի


== Ծանոթություն ==
Վիլյամ Սալիբա

Վիլյամ Սալիբա (ֆր.՝ William Saliba, մարտի 24, 2001(2001-03-24), Bondy), ֆրանսիացի պրոֆեսիոնալ ֆուտբոլիստ։ Ներկայումս Արսենալից վարձավճարով հանդես է գալիս Սենտ-Էտիենի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Սենտ-Էտիեն ===
Սալիբան Սենտ-Էտիենի ակադեմիայի սան է։ Իր առաջին պայմանագիրը կնքեց 2018 թվականի մայիսի 30-ին՝ 17 տարեկան հասակում։ Իր պրոֆեսիոնալ դեբյուտը նշեց սեպտեմբերի 25-ին՝ թիմի մեկնարկային կազմում խաղադաշտ դուրս գալով Թուլուզի դեմ խաղում։ 2019 թվականի ապրիլի 23-ին ֆրանսիացին երկարաձգեց պայմանագիրը ակումբի հետ մինչև 2023 թվականը։ Իր առաջին մրցաշրջանում Սալիբան անցկացրեց 19 հանդիպում։


=== Արսենալ ===
2019 թվականի հուլիսի 25-ին Սալիբան 5 տարվա պայմանագիր կնքեց Արսենալի հետ, սակայն 2019-20 մրցաշրջանում վարձավճարով վերադարձավ Սենտ-Էտիեն։ Ակումբը նրա համար վճարեց 27 միլիոն ֆունտ ստերլինգ։


== Միջազգային կարիերա ==
Սալիբան իրավասու է ներկայացնել Ֆրանսիան և Կամերունը միջազգային ասպարեզում։ Նա հանդես է եկել Ֆրանսիայի բոլոր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի հուլիսի 28-ի դրությամբ


== Ծանոթագրություններ ==


== Արտաքին հղումներ ==
Սալիբայի պաշտոնական Ինստագրամի էջը
Սալիբան transfermarkt-ում
Սալիբան soccerbase.com-ում
Սալիբան WhoScored.com կայքում
Սալիբան Արսենալի պաշտոնական կայքում
Սալիբան Սենտ-Էտիենի պաշտոնական կայքում Archived 2019-07-28 at the Wayback Machine.
Սալիբան Լիգա 1-ի պաշտոնական կայքում Archived 2019-04-18 at the Wayback Machine.
Սալիբան ՈՒԵՖԱ-ի պաշտոնական կայքում
Սալիբան Ֆրանսիայի ֆուտբոլի ֆեդերացիայի կայքում Archived 2019-04-18 at the Wayback Machine.
Հարի Փոթերը և Փիլիսոփայական քարը (այլ կիրառումներ)

Հարի Փոթերը և Փիլիսոփայական քարը, կարող է վերաբերել՝

Հարի Փոթերը և Փիլիսոփայական քարը - երիտասարդ Հարրի Փոթերի մասին գրքերի առաջին վեպն է՝ գրված Ռոուլինգ Ջոանի կողմից
Հարի Փոթերը և Փիլիսոփայական քարը - ռեժիսոր Քրիս Քոլամբուսի ֆիլմերից, որի գլխավոր դերերը մարմնավորում են Դենիել Ռեդկլիֆը, Ռուպերտ Գրինթը, Էմմա Վաթսոնը, Ռիչարդ Հարրիսը, Ալան Ռիկմանը, Մեգի Սմիթը, Ռոբբի Կոլտրեյնը, Թոմ Ֆելթոնը, Մեթյու Լյուիսը, Յեն Հարտը
Միխայլովկա (գյուղ, Ալեքսանդրովկայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Միխայլովկա գյուղում բնակվում էր 2 134 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պերվոմայսկի (Բագաևսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский), ավան Ռուսաստանի Դաշնության Ռոստովի մարզի Բագաևսկի շրջանում։ Մտնում է Կրասնենսկի գյուղական համայնքի կազմի մեջ։ Բագաևսկայա շրջկենտրոնից գտնվում է 20 կմ հեռավորության վրա։
Պահավալլա

Պահավալլա (էստ․՝ Pahavalla), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նինջա-կրիաներ (մուլտսերիալ, 2003)

«Նինջա կրիաներ» (անգլ.՝ Teenage Mutant Ninja Turtles), Mirage Studios և 4Kids Entertainment ընկերությունների կողմից ստեղծված ամերիկական մուլտսերիալ։ Մուլտսերիալը թողարկվել է ամերիկական 4KidsTV հեռուստաալիքով։ Ցուցադրությունը սկսվել է 2003 թվականի փետրվարի 8-ից և ավարտվել է 2010 թվականի մարտի 27-ին։ Ընդհանուր թողարկվել է յոթ սեզոն։
Ռուսաստանում մուլտսերիալը թողարկվել է ՏՎ 3, 2х2, Մանկական ալիքներով։ Յոթ սեզոնների պրեմիերան տեղի է ունեցել 2010 թվականի մարտի 20-ից մինչև ապրիլի 9-ը։


== Սյուժե ==
Մուլտսերիալը հիմնվել է Փիթեր Լերդի և Քևին Իսթմենի նույնօրինակ կոմիքսի հիման վրա։ Ի տարբերություն «Նինջա կրիաներ» 1987-ի՝ այս սերիալի սյուժեն նման է Mirage Comics կոմիքսին և նախատեսված է մեկ այլ լսարանի համար։ Հեքիաթային և ֆարսային սյուժեին փոխարինում է ավելի լուրջ պատմվածք և ավելի խորն է բացահայտվում հերոսների ինքնությունը։
Կրիաների արկածները տեղի են ունենում Նյու Յորքում, ավատատիրական Ճապոնիայում, ինչպես նաև այլընտրանքային իրականությունում՝ տիեզերքում և այլն։ Առաջին սեզոնում նինջա կրիաները կռվում են իրենց թշնամու՝ Շրեդդերի դեմ, իսկ հետո ավելանում են այլ հակամարտիկներ։ Չորրորդ սեզոնում պատմությունը հասնում է դրամատիկ աստիճանի, որից հետո սյուժեն հիմնվում է ավելի շատ հումորի վրա։
Հերոսները պետք է փրկեն իրենց ուսուցչին՝ Սպլինտերին, կանխեն տիեզերքի ոչնչացումը, դիմակայեն միջմոլորակային թշնամիների և նրանց պլանների, գաղտնի կառավարական կառույցների դեմ։ Մուլտսերիալում բացահայտվում է ընկերության և փոխադարձ աջակցությանը վերաբերվող թեմաներ, բարձրանում է պայքար՝ թիմում առաջատար լինելու համար, քննարկվում են բարոյականությանը և պատվին վերաբերվող հարցեր։


== Կերպարներ ==
Լեոնարդո,  Կրիաների առաջնորդ, համարձակ, վճռական և հավատարիմ։ Որպես բուսիդոյի խիստ հետևորդ, նա մեծ ուշադրությամբ հետևում է պատվի կանոններին։ Նա հագնում է կապույտ դիմակ։ Նրան Լեոնարդո դա Վինչիի պատվին անվանել են Լեոնարդո։
Ռաֆայել,  Ագրեսիվ և կասկածելի նինջա է, ով Լեոնարդոյին խանդում է առաջատար լինելու պատճառով։ Ֆիզիկապես Ռաֆայելը խմբի ամենաուժեղ անդամն է։ Ռաֆայելը կրում է կարմիր դիմակ։ Նրան ի պատիվ Ռաֆայել Սանտիի կոչել են Ռաֆայել։
Միքելանջելո/Տիտան կրիա,  մի քիչ հիմար, բարեսիրտ, անհոգ նինջա է՝ խմբի գլխավոր կոմիկը։ Սիրում է կարդալ կոմիքսներ և ուտել պիցցա, էկստրիմի սիրահար է։ Կրում է նարնջագույն դիմակ։ Նրան ի պատիվ Միքելանջելո Բուոնարոտտիի կոչել են Միքելանջելո։
Դոնատելլո — գիտնական, ուսումնասիրող, նրան անվանել են ի պատիվ Դոնատելլոյի:
Սպլինտեր —Առնետ-մուտանտ, կրիաների ուսուցիչը։
Էյպրիլ Օ'նիլ — Կրիաների ընկերուհի
Քեյսի Ջոնս — Կրիաների ընկեր
Համատո Իյոշի — Սպլինտերի ուսուցիչ
Հրեշտակ — դեռահաս աղջիկ
Ուտրոմներ — Ազնիվ այլմոլորակայիններ։
Արդարության ուժեր — Սուպերհերոսների խումբ
չարագործներ`Կլան Ֆուտ, Տենգու-Շրեդլեր, ԿԻբեր-Շրեդդլեր և այլն


== Մուլտսերիալի հիմքով ստեղծված խաղեր ==


== Արտաքին հղումներ ==
Official Ninja Turtles website

«TMNT -- Dongwoo Animation Official Site»։ Dongwoo Animation Co.։ Արխիվացված է օրիգինալից 2008-12-19-ին։ Վերցված է 2008-05-01  
Teenage Mutant Ninja Turtles (2003)(չաշխատող հղում) на сайте Big Cartoon DataBase
Իշտոմա

Իշտոմա (ռուս.՝ Иштома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Անդոգա գետի ափում։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ունժա գետն է։ Գետի գետային ավազանը՝ Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007937
Հիդրոլոգիական ուսումնասիրությունների կոդը - 110000793
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լուխար

Լուխար (իսպաներեն՝ Lújar), մունիցիպալիտետ Իսպանիայում՝ Գրանդա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Կոստա Տրոպիկալ շրջանում։ Զբաղեցնում է 36,96 կմ2 տարածք։ Բնակչությունը՝ 462 մարդ (2010 թվականի տվյալներով)։
Յուրգիս Բալթրուշայտիս

Յուրգիս Կազիմիրովիչ Բալթրուշայտիս (լիտ.՝ Jurgis Baltrušaitis, ապրիլի 20 (մայիսի 2), 1873, Q12667410?, Կովնոյի նահանգ, Ռուսական կայսրություն - հունվարի 3, 1944(1944-01-03)[…], Փարիզ), լիտվացի բանաստեղծ։


== Գործունեություն ==
1921-1939 թվականներին եղել է Լիտվայի լիազոր ներկայացուցիչը ԽՍՀՄ-ում։ 1939 թվականից ապրել է Փարիզում։ Գրել է ռուսերեն և լիտվերեն։ Ռուս, հրատարակվել են «Երկ- րային աստիճաններ» (1911) և «Լեռնային արահետ» (1912), լիտվերեն՝ «Արցունքե պսակ» (1942), ետմահու՝ «Շուշան և մահ» (1948) բանաստեղծությունների ժողովածուները։ Եղել է հայ գրականության պրոպագանդիստ։ Լիտվական նախկին «Հանրագիտարան»-ի համար գրել է ընդարձակ ակնարկ հայ գրականության մասին՝ հին ժամանակներից մինչև 20-րդ դարի սկիզբը։ Մոտ է եղել Ալեքսանդր Ծատուրյանի հետ։ Փարիզում հրատարակել է «Ալեքսանդր Ծատուրյանի հիշատակին» բանաստեղծությունը։ Թարգմանել է Ա․ Ծատուրյանի, Վահան Թեքեյանի բանաստեղծություններից։


== Ծանոթագրություններ ==
Ռաքել Պալասիո

Ռաքել Ջարամիլո Պալասիո  (անգլ.՝ Raquel Jaramillo Palacio, հուլիսի 13, 1963(1963-07-13), Քուինս, Նյու Յորք, Նյու Յորք, ԱՄՆ),  առավել հայտնի է՝ R. J. Palacio կեղծանվամբ, ամերիկացի գրող, գրաֆիկական դիզայներ։
Ծնվել է Կոլումբիայից ներգաղթած ընտանիքում, նա երեխաների մասին գրված մի շարք նովելների հեղինակն է։ Նրա ամենաշատ վաճառված գիրքը «Հրաշք»֊ն է (անգլ.՝ «Wonder») 2017, որի հիման վրա 2017 թվականին նկարահանվել է ֆիլմ, որտեղ նա եղել է այդ ֆիլմի  ռեժիսորը։ Ներկայումս ամուսնու և երկու որդիների հետ բնակվում է Նյու Յորքում։


== Ծանոթագրություններ ==
Ֆրոմելեն

Ֆրոմելեն (ֆր.՝ Fromelennes), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 1065 մարդ, բնակչության խտությունը` 148.54 մարդ/կմ²: Բնակավայրը զբաղեցնում է 7.17 կմ² տարածք:


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 45 կմ հյուսիս:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 671 աշխատունակ (15-64 տարեկան) բնակիչ, որոնցից ակտիվ էին 492-ը, իսկ ոչ ակտիվները` 179: Ակտիվության ցուցանիշը կազմում է 73,3 %: 492 աշխատունակ մարդկանցից աշխատել է 437 անձ (254 տղամարդ և 183 կին): Գործազուրկ են եղել 55 անձ (21 տղամարդ և 34 կին): 179 անաշխատունակներից 41-ը եղել են աշակերտներ կամ ուսանողներ, 52-ը` թոշակառուներ, իսկ 86-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոել Ֆրայ

Ջոել Ֆրայ (անգլ.՝ Joel Fry, մայիսի 20, 1985(1985-05-20), Միացյալ Թագավորություն), բրիտանացի դերասան և երաժիշտ։
Նա հայտնվել է Մեծ Բրիտանիայի մի շարք հեռուստասերիալներում, ինչպիսիք են «Սպիտակ վան մարդ»-ը, «Trollied»-ը և «Պլեբս»-ը։ Բացի այդ, նա կերտել է Հիզդար զո Լորաքի դերը «Գահերի խաղ» հեռուստասերիալում և Կարլ Մարքսի դերը՝ «W1A»-ում։
Ֆրայը նաև հանդես է գալիս Animal Circus խմբի կազմում, որը մինի ալբոմ է թողարկել 2012 թվականին։
Նա ավարտել է Դրամատիկական արվեստի թագավորական ակադեմիան։


== Ֆիլմագրություն ==


=== Ֆիլմ ===


=== Հեռուստատեսություն ===


== Սկավառակագրություն ==


=== Animal Circus ===
2012՝ Snakes and Ladders


== Ծանոթագրություններ ==


== Արտաքին հղումներ ==
Ջոել Ֆրայ Internet Movie Database կայքում
Վախճանաբանություն

Վախճանաբանություն, էսխատոլոգիա (հունարեն վերջին, վախճանական և լոգիա /գիտություն/), կրոնական ուսմունք աշխարհի և մարդու վախճանական ճակատագրի մասին։ Տարբերակվում է անհատական վախճանաբաություն (ուսմունք առանձին մարդկային հոգու հանդերձյալ կյանքի մասին, ձևավորվել է հատկապես Հին Եգիպտոսում) և համաշխարհային վախճանաբանություն (ուսմունք տիեզերքի և պատմության նպատակի, վախճանի և այն մասին, թե ինչ է հաջորդելու այդ վախճանին, ձևավորվել է հուդայականության շրջանակներում)։ Հուդայական կրոնը պատմությունը իմաստավորել է խորհրդապաշտորեն՝ որպես անհատ Աստծու կամքով կառավարվող բանական պրոցես, որը «գալիք աշխարհում» պետք է հաղթահարի ինքն իրեն։ Քրիստոնեական վախճանաբանության վրա ազդել են զրադաշտականությունը, հին եգիպտական կրոնը, հուդայականությունը և առանձնապես մեսիայի գաղափարը։ Քրիստոնեական վախճանաբանության գլխավոր բովանդակությունը կազմում են նեռի, Քրիստոսի երկրորդ գալստյան, աշխարհի վերջին» ահեղ դատաստանի մասին պատկերացումները։ Վախճանաբանության ֆունկցիաները, մոտիվները և թեմաները մասամբ ժառանգել է ուտոպիայի գաղափարախոսությունը։
Մարվո Վիե

Մարվո Վիե (ֆր.՝ Marvaux-Vieux), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 65 մարդ, բնակչության խտությունը` 5.60 մարդ/կմ²։ Բնակավայրը զբաղեցնում է 11.61 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 45 կմ հյուսիս-արևելք, Շառլվիլ Մեզիեր քաղաքից 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 40 աշխատունակ (15-64 տարեկան) բնակիչ, որոնցից ակտիվ էին 28-ը, իսկ ոչ ակտիվները` 12։ Ակտիվության ցուցանիշը կազմում է 70,0 %։ 28 աշխատունակ մարդկանցից աշխատել է 25 անձ (14 տղամարդ և 11 կին)։ Գործազուրկ են եղել 3 անձ (2 տղամարդ և 1 կին)։ 12 անաշխատունակներից 3-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Positions (ալբոմ)

«Positions», ամերիկացի երգչուհի Արիանա Գրանդեի վեցերորդ ստուդիական ալբոմը, որը թողարկվել է 2020 թվականի հոկտեմբերի 30-ին՝ Republic Records լեյբլի միջոցով։ Նույնանուն երգը թողարկվել է որպես ալբոմի գլխավոր սինգլ՝ 2020 թվականի հոկտեմբերի 23-ին։ Ալբոմը բաղկացած է 14 երգերից և ներառում է համագործակցություններ այնպիսի արտիստների հետ, ինչպիսիք են Doja Cat-ը, The Weeknd-ը և Ty Dolla Sign-ը։


== Նախապատմություն ==
2020 թվականի ապրիլի 19-ին առաջին անգամ հայտնի դարձավ, որ Գրանդեն աշխատում է նոր երաժշտության վրա։ Սակայն, 2020 թվականի մայիսին տված հարցազրույցի ժամանակ հայտնել է, որ կարանտինի ժամանակ ալբոմ չի թողարկելու։ Հոկտեմբերի 14-ին Գրանդեն սոցցանցերում հայտնել է, որ իր վեցերորդ ստուդիական ալբոմը թողարկվելու է նույն ամսին։ Երեք օր անց նա դանդաղեցված հոլովակ է հրապարակել, որտեղ ստեղնաշարերի վրա գրում է «positions» բառը։ Նույն օրը, Գրանդեի պաշտոնական կայում երկու հետհաշվարկ է սկսվել, որոնցից մեկը մինչև 2020 թվականի հոկտեմբերի 23-ն է, մյուսը՝ նույն թվականի հոկտեմբերի 30-ը։ 2020 թվականի հոկտեմբերի 23-ին իր Թվիթթերյան էջում հաստատել է, որ ալբոմը թողարկվելու է հոկտեմբերի 30-ին, ինչպես նաև ներկայացրել է ալբոմի շապիկը։ Ալբոմի երգացանկը ներկայացվել է հաջորդ օրը։


== Առաջխաղացում ==


=== Սինգլներ ===
«Positions»-ը թողարկվել է որպես ալբոմի գլխավոր սինգլ՝ 2020 թվականի հոկտեմբերի 23-ին։ Երգի երաժշտական տեսահոլովակը թողարկվել է նույն օրը։ «34+35»-ը թողարկվել է որպես ալբոմի երկրորդ սինգլ՝ 2020 թվականի հոկտեմբերի 30-ին։


== Երգացանկ ==


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==
Աղունդիր (գետ)

Աղունդիր, գետ Հայկական լեռնաշխարհում, Ճորոխի ավազանում, Օլթիի ձախակողմյան վտակ Պեյնակի օժանդակը։ Լեռնային արագահոս գետ է, ավազանն ամբողջապես անտառածածկ։


== Ծանոթագրություններ ==
Աստերոիդների ցանկ (115501-115600)

Աստերոիդների ցանկ (115401-115500)  • Աստերոիդների ցանկ  • Աստերոիդների ցանկ (115601-115700)
 Աստերոիդների ցանկ (115401-115500)  • Աստերոիդների ցանկ  • Աստերոիդների ցանկ (115601-115700)
Կուենկա (այլ կիրառումներ)

Կուենկա, կարող է վերաբերել՝

Կուենկա - Էկվադորի մեծությամբ երրորդ քաղաքը
Կուենկա - քաղաք Իսպանիայում
Իտում-Կալեի շրջան

Իտում-Կալեի շրջան (ռուս.՝ Итум-Калинский район, չեչեներեն՝ Итон-Кхаьллан КIошт), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1934 թվականին։ Վարչական կենտրոնը՝ Իտում-Կալե։


== Աշխարհագրություն ==
Շրջանի տարածքի մակերեսը կազմում է 2000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 6911 մարդ։ Բնակչության խտությունը կազմում էր 3,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Այադու

Այադու, Աիդունի, երկրամաս։ Հիշատակվում է Ասորեստանի թագավոր Սարգոն II (մ.թ.ա. 722—705) արձանագրություններում, մ.թ.ա. 714 թ.-ին Ուրարտու կատարած նրա արշավանքի կապակցությամբ։
Ըստ այդ արձանագրության, Այադուն տեղադրվում է Վանա լճին հարավից հարող տարածքում։ Այստեղ է գտնվել ուրարտական սրբավայրերից մեկը՝ Ուիշինի «քաղաքը»՝ այժմյան Խորգոմ գյուղի մերձակայքում։
Դավիթ Սամսոնյան

Դավիթ Կորյունի Սամսոնյան (ծնվ. 16 հուլիսի 1962 թ., գ. Նալբանդյան, Հոկտեմբերյանի շրջան), ՀՀ պետական գործիչ, ՀՀ Արմավիրի մարզպետի տեղակալ։


== Կրթություն ==
1980-1981 թթ. - սովորել է Հայկական գյուղատնտեսական ինստիտուտի նախապատրաստական բաժանմունքում։
1981-1986 թթ. - սովորել և ավարտել է Հայկական գյուղատնտեսական ինստիտուտը՝ ինժեներ-մեխանիկի որակավորմամբ։
1993-1997 թթ. - սովորել է Արմավիրի «Արարատ» համալսարանում։


== Աշխատանքային գործունեությունը ==
1979-1980 թթ. - աշխատել է Նալբանդյան գյուղի Միկոյանի անվան կոլտնտեսությունում որպես շարքային կոլտնտեսական։
1986-1987 թթ. - աշխատել է Հոկտեմբերյանի շրջանային արտադրա-ագրարային միավորման (ՇԱԱՄ) մեքենայացման և էլեկտրիֆիկացման ձեռնարկությունում՝ որպես տրանսպորտային բրիգադավար։
1987-1989 թթ. - աշխատել է Հոկտեմբերյանի ՇԱԱՄ մեքենայացման և էլեկտրիֆիկացման ձեռնարկության ավտոփոխադրումները վերահսկող կառավարման շրջանային կենտրոնում որպես գծային դիսպետչեր։
1989-1990 թթ. - աշխատել է Հոկտեմբերյանի ՇԱԱՄ մեքենայացման և էլեկտրիֆիկացման ձեռնարկությունում որպես ավագ ինժեներ-էներգետիկ։
1990 թ. - Հոկտեմբերյանի ՇԱԱՄ մեքենայացման և էլեկտրիֆիկացման ձեռնարկության մատակարարման գծով տնօրենի տեղակալի պաշտոնակատար։
1990-1991 թթ. - Հոկտեմբերյանի ՇԱԱՄ բուսաբուծության կոոպերատիվների և գյուղացիական տնտեսությունների գծով առաջատար մասնագետ։
1991-1993 թթ. - Հայկական ատոմային էլեկտրակայանի մատակարարման պետի տեղակալ։
1993-1997 թթ. - Մեծամորի քաղառի տնօրեն։
1997-1998 թթ. - «Արմավիրի մարզային էլեկտրական ցանց» պետական ձեռնարկության տրանսպորտի ծառայության պետ։
1998-2008 թթ. - Մոսկվայի «Կրեդո-իդեալ» ԲԲԸ գործադիր տնօրեն։
2008 թ. հուլիսի 31-ին ՀՀ վարչապետի որոշմամբ նշանակվել է Հայաստանի Հանրապետության Արմավիրի մարզպետի տեղակալ։Ամուսնացած է, ունի երեք զավակ։ Հայաստանի Հանրապետական կուսակցության խորհրդի անդամ։ Ունի լեյտնանտի զինվորական կոչում։


== Ծանոթագրություններ ==
Ճնճղաձուկ

Ճնճղաձուկ, պինագոր կամ կլորալողակ (լատ.՝ Cyclopterus lumpus), սկորպենակերպերի կարգի կլորալողակայինների ընտանիքին պատկանող ձկնատեսակ։
Ընտանիքի կարևորագույն ներկայացուցիչներից է։ Սկանդինավյան թերակղզու երկրներում ճնճղաձուկը օգտագործվում է լայնորեն արդյունաբերության մեջ։
Բացի այդ, Մերձալթյան երկրներում՝ Լատվիայում, Էստոնիայում և Լիտվայում, ճնճղաձկան ձկնկիթը ներկում են սև գույնի և աղ դնելուց հետո վաճառում։ Այն վերածվում է մորեների խավիարի, որը հյուսիսեվրոպացիները վաճառում են «կավիար» պիտակով։


== Տարածվածություն ==
Տարածված է հիմնականում հյուսիսային բարեխառն գոտում, մասնավորապես՝ Սպիտակ և Բարենցի ծովերում։ Հանդիպում է հյուսիսային երկրների ափերի մոտ։
Տարբեր եղանակներին հանդիպում են Գրենլանդիայի, Իսլանդիայի, Մեծ Բրիտանիայի, Դանիայի, Շվեդիայի, Նորվեգիայի, Ֆինլանդիայի, Մերձբալթիկայի ափերի մոտ։


== Նկարագրություն ==
Մարմնի երկարությունը հասնում է 60 սմ-ի և կշռում է 5 կգ։ Մարմինը գնդաձև է, հատկապես հաստ է առջի մասը։ Պոչի հատվածը բավականին կարճ է և կողմնային մասերից սեղմված։
Մարմինն արտաքինից ծածկված է ոսկրային թմբիկներով։ Ապրում է ծովերի հատակի թարերի արանքում։ Ձվադրման շրջանում դառնում է դարչնակարմրավուն։ Դա պայմանավորված է փոփոխական մարմնի գույնով։ Ճնճղաձկան փորի հատվածի լողակները կարմրավարդագույն են. մեջքը մուգ է, կապտագորշ։


== Ծանոթագրություններ ==
Շտեֆան Ժարի

Շտեֆան Ժարի (սլովակ.՝ Štefan Žáry, դեկտեմբերի 12, 1918(1918-12-12), Պոնիկի, Բանսկա Բիստրիցա, Սլովակիա, Չեխոսլովակիայի առաջին հանրապետություն - օգոստոսի 25, 2007(2007-08-25), Բրատիսլավա, Սլովակիա), սլովակ և չեխ բանաստեղծ, արձակագիր, էսսեիստ, թարգմանիչ, Չեխոսլովակիայի վաստակավոր արտիստ (1968)։ Կլեմենտ Գոտվալդի անվան պետական մրցանակի դափնեկիր (1961)։


== Կենսագրություն ==
Շտեֆան Ժարին ծնվել է 1918 թվականին Պոնիկիում։ Սովորել է Բրատիսլավայի Կոմենսկու անվան համալսարանի փիլիսոփայության ֆակուլտետում։ 1942 թվականին զորակոչվել է բանակ, կռվել իտալական ճակատում։ Պատերազմից հետո 1948-1950 թվականներին ապրել է Հռոմում, եղել է «Národní obrodě» հրատարակչության խմբագիր։ 1950 թվականից եղել է Սլովակիայի գրողների միության անդամ։ Շտեֆանի գործունեությունը հիմնականում կապված է «Սլովակիայի գրող» հրատարակչության հետ, որտեղ նա աշխատել է շուրջ 20 տարի խմբագրից մինչև տնօրեն։ Գրական ասպարեզ է մտել սյուրռեալիստական բանաստեղծություններով («Սրտերի խճանկար», ժողովածու, 1938)։


== Ստեղծագործություններ ==
«Լիք ամֆորաների կնիքը», 1944
«Ճանապարհորդ սարդը», 1946
«Բարի օր, պարոն Վիյոն», 1947
«Սուսեր և դափնի», 1948
«Ճանապարհ», 1952
«Ինչպիսի բուրմունք», 1954
«Այցելություն», 1955
«Ինձնից հետո ուրիշներ...», 1957
«Հավերժ կենդանի Իկարը»
«Հրաշալի ռեալ նավ», 1960


== Պարգևներ, մրցանակներ ==
Կլեմենտ Գոտվալդի անվան պետական մրցանակ, 1961
Չեխոսլովակիայի վաստակավոր արտիստ, 1968
Արվեստի և մշակույթի միջազգային ակադեմիայի honoris causa դոկտոր, 1998
Բանսկա-Բիստրիցա քաղաքի մրցանակ, 1999


== Ծանոթագրություններ ==


== Արտաքին հղումներ ==
Štefan Žáry books.sk կայքում
Žáry Štefan portalwiedzy.onet.pl կայքում Archived 2016-03-03 at the Wayback Machine.